- cri
                                          udskrift
                                              af
                         sø- & handelsrettens dombog
                                        ____________
                                            dom
afsagt den 13. marts 2015
v-15-14
                                    1) belron hungary kft.
                                    2) carglass a/s
                                    (begge advokat sture rygaard)
                                    mod
                                    dansk bilglas a/s
                                    (advokat hans christian andersen)
indledning
sagen, der er anlagt den 21. marts 2014, drejer sig om, hvorvidt dansk bilglas a/s er beretti-
get til at anvende danish carglass som virksomheds- og domænenavn.
påstande
belron hungary kft. og carglass a/s (herefter samlet carglass) har nedlagt følgende påstan-
de:
                                                -2-
1.      dansk bilglas a/s (herefter dansk bilglas) forbydes at benytte "danish carglass"
        og "danish carglass a/s" som betegnelse for sin virksomhed.
2.      dansk bilglas tilpligtes at slette registreringen af domænenavnet
        danishcarglass.dk.
3.      dansk bilglas tilpligtes at betale 50.000 kr. i vederlag og erstatning til sagsøgerne
        med tillæg af procesrente fra sagens anlæg.
4.      sagsøgerne tillægges sagsomkostninger.
dansk bilglas har nedlagt påstand om frifindelse.
oplysningerne i sagen
sagens parter
carglass etablerede virksomhed i danmark 17. maj 2001, hvor selskabet gtc glaslinien a/s
skiftede navn til carglass a/s. det fremgår af carglass’ danske hjemmeside carglass.dk, at
carglass a/s er ”specialist i reparation og udskiftning af bilruder”, og at virksomheden i
marts 2014 havde 4 afdelinger og 50 mobile montører i danmark. carglass har fremlagt en
opgørelse, hvoraf fremgår, at carglass a/s pr. 31. maj 2014 havde 58 biler og 68 teknikere an-
sat i danmark. i 2013 udførte de i alt 66.462 opgaver og udstedte 55.247 fakturaer. der kan
faktureres flere opgaver på en faktura. carglass a/s er en del af belron gruppen, som ifølge
hjemmesiden er den største aktør på verdensmarkedet inden for reparation og udskiftning af
bilruder. belron gruppen opererer i 29 lande i europa.
dansk bilglas blev stiftet i 1987 og fusionerede sidenhen den 21. juli 1994 med selskabet olav
mølbjerg larsen a/s og var i en årrække registreret under dette navn, indtil det den 22. juni
2004 skiftede navn til dansk bilglas a/s. selskabets formål er ifølge udskriften fra erhvervs-
styrelsen ”handel med og import af autoruder med tilbehør samt udførelse af reparationsar-
bejder”. selskabet har ifølge sin hjemmeside 41 afdelinger fordelt over hele danmark.
                                                -3-
carglass’ varemærkeregistreringer og hjemmeside
carglass ansøgte den 23. januar 1998 og fik den 9. februar 2000 registreret eu-varemærket:
den 2. juni 2000 ansøgte carglass om og fik den 31. januar 2001 registreret figurmærket (vr
2001 00610):
varemærket er ligeledes registreret i danmark i sort/hvid (vr 2001 00608).
dansk bilglas har fremlagt et skærmprint fra carglass.dk, hvor det registrerede figurmærke
er vist i farver.
både det danske varemærke og eu-varemærket er registreret for diverse former for ruder og
glas til køretøjer (nice klasse 12 og 21) og montering heraf (nice klasse 37).
dansk bilglas’ domænenavnsregistreringer
den 8. januar 1998 fik dansk bilglas registreret domænenavnet bilglas.dk. den 15. oktober
2012 fik dansk bilglas endvidere registreret domænenavnet danishcarglass.dk., som bliver
anvendt til en engelsksproget hjemmeside om virksomheden. af skærmprints fra den 7.
marts 2014 af hjemmesiden fremgår virksomhedsbetegnelsen ”dansk bilglas” med blå
skrift. der er tillige et emnefelt benævnt ”about danish carglass”. på hjemmesiden anven-
der dansk bilglas bl.a. betegnelserne ”carglass”, ”car glass”, ”windshield” og ”windscreen”.
ved brev af 4. juni 2013 gjorde carglass’ advokat dansk bilglas opmærksom på, at dansk
bilglas efter deres opfattelse krænkede deres rettigheder til varemærket ”carglass”.
                                                 -4-
carglass’ advokat foretog den 17. december 2014 en søgning på google med ordet
”carglass”. et af de viste søgeresultater havde overskriften ”danish carglass” og henviste til
hjemmesiden danishcarglass.dk. i selve annonceteksten stod ”danish autoglass”
parternes procesaftale
i oktober 2014 indgik parterne en procesaftale, hvorefter parterne anerkender hinandens va-
remærker (hhv. ordmærket carglass og ordmærket dansk bilglas), og hver især kan
benytte hinandens varemærker som søgeord til internetannoncer men med visse begræns-
ninger. samtidig blev det overladt til retten at tage stilling til de i sagen nedlagte påstande 1,
2 og 3. i relation til påstand 3 om erstatning og vederlag er det anført i aftalen, at denne kun
angår eventuel retsstridig registrering og brug af domænenavnet danishcarglass.dk.
efter indgåelsen af procesaftalen ændrede dansk bilglas sin virksomhedsbetegnelse på en-
gelsk til ”danish autoglass” på hjemmesiden danishcarglass.dk.
udbredelsen af varemærket carglass
carglass har fremlagt en opgørelse, hvoraf fremgår, at carglass a/s i 2013 havde en netto-
omsætning på ca. 94 mio. kr. og brugte ca. 4 mio. kr. på markedsføring. i 2014 havde
carglass a/s en nettoomsætning på ca. 97 mio. kr. og brugte 3,5 mio. kr. på markedsføring.
carglass a/s har i perioden 2003-2014 samlet haft en nettoomsætning på ca. 679 mio. kr. og
har haft udgifter til markedsføring på ca. 27 mio. kr. carglass a/s har bl.a. markedsført sig
på sin hjemmeside, i brochuremateriale, og i tv-reklamer (sagens bilag 19-31 og 43-44).
carglass a/s samarbejder endvidere med diverse forsikringsselskaber (sagens bilag 5), her-
under sønderjysk forsikring, gf forsikring og tryg forsikring, som nævner carglass på de-
res hjemmesider. 1.943 af carglass a/s’ kunder havde den 7. marts 2014 anmeldt selskabet
på trustpilot. den samlede vurdering lå på 9,1 ud af 10.
carglass har i sagen fremlagt en markedsundersøgelse udarbejdet af exometric i september
2013, hvor henholdsvis 2.000 og 2.295 personer blev spurgt om deres kendskab til aktørerne
på det danske marked for udskiftning og reparation af bilruder. undersøgelsen viste at det
uhjulpne kendskab til carglass lå på henholdsvis 37/36 % (top of mind) og 40 /39 % (total
                                                -5-
awareness), mens de tilsvarende resultater for dansk bilglas, der var den næstbedst kendte
aktør på markedet, lå på henholdsvis 4/5 % (top of mind)og 5/7 % (total awareness). det
hjulpne kendskab til carglass lå på 63 %, mens det for dansk bilglas’ vedkommende lå på
44/45 %. af undersøgelsen fremgik endvidere, at markedet for reparation og udskiftning af
bilruder blev skønnet til mellem 370.000 og 420.000 på årsbasis, og at carglass havde en
markedsandel på 13-14 %.
i forbindelse med visningen af tv-reklamer for carglass har mediekoncernen viasat tillige
udfærdiget en rapport om kendskabet til carglass. rapporten viste, at det uhjulpne kend-
skab til carglass, inden tv-reklamerne blev vist, lå på 26 % og efter visningen på 35 %. det
hjulpne kendskab, inden tv-reklamerne blev vist, lå på 71 %, og efter visningen lå det på 88
%.
i 2013 var der i alt 187.499 besøgende på carglass’ hjemmeside.
dansk bilglas’ markedsføringsomkostninger
dansk bilglas har i sagen fremlagt en erklæring, hvoraf fremgår, at selskabet i perioden 31.
august 2001 til 30. april 2014 har anvendt 28.888.232 kr. på markedsføring, hvoraf langt den
største del er anvendt til annoncering på tv.
ordene bilglas og carglass
en oversættelse foretaget den 7. juni 2013 via google af ordene ”dansk bil glas” viser, at or-
dene er oversat til engelsk med ”danish car glass”. en tilsvarende oversættelse foretaget den
25. august 2014 af ordene ”dansk bilglas” gav resultatet ”danish automotive glass”. ordet
”bilglas” er fremlagt oversat til engelsk via google med ordene ”automotive glass”.
carglass har søgt på ordet ”carglass” på diverse elektronisk tilgængelige engelsk ordbøger,
herunder på www.oxforddictionaries.com og www.cambridge.org, uden at finde ordet.
                                                 -6-
forklaringer
carina bukkehave har forklaret, at hun blev ansat som salgs- og marketingsdirektør hos
carglass a/s i 2008. de sidste 3 år har hun været administrerende direktør i selskabet.
carglass foretager udelukkende udskiftning og reparation af bilruder og ikke andre former
for bilreparationer. carglass er en international koncern, som findes i 34 lande verden over.
der arbejdes efter samme koncept i alle lande. koncernen udvider hvert år sin virksomhed
til flere lande.
for at kunne forbedre sin service beder carglass sine kunder om at anmelde virksomheden
på trustpilot. deres kunder har vurderet deres service til 9,2 ud af 10.
carglass a/s havde i danmark i 2014 135 ansatte, herunder 77 teknikere, som enten var be-
skæftiget på et af deres 4 stationere værksteder eller som udkørende tekniker i en af deres 60
biler. carglass a/s dækker hele danmark med undtagelse af bornholm med sine mobile
værksteder. i 2014 udstedte carglass a/s over 58.000 fakturaer. deres callcenter modtog i
2012 142.000 telefonopkald, i 2013 148.000 stk. og i 2014 150.209 stk. de modtager i visse til-
fælde flere opkald pr. job og opkald om opgaver uden for deres fagområde. de modtager år-
ligt godt 10.000 bestillinger via internettet. de varetager i øvrigt jobs for forsikringsselskaber,
som henviser deres kunder til carglass. nogle af disse forsikringsselskaber anbefaler alene
carglass, mens andre anbefaler flere reparatører. endvidere har de et samarbejde med flere
leasingfirmaer, som udleverer informationsmateriale om carglass til sine kunder. carglass
tjekker endvidere samtlige bilruder for udlejningselskabet sixt, inden de genudlejer deres
biler.
de fik foretaget markedsundersøgelsen ad 2 omgange, fordi antallet af glasskader i den før-
ste undersøgelse var højere end forventet. hun kender ikke tallet for det totale antal glasska-
der på landsplan, men hvis de sammenligner med carglass i andre lande, virker tallene i
markedsundersøgelserne som højt sat. hun mener derfor, at carglass a/s’ markedsandel re-
elt er større end 14 %. kendskabet til carglass er blevet større i den periode, hun har været
                                                   -7-
ansat. i modsætning til tidligere, hvor carglass rettede henvendelse til potentielle kunder i
form af virksomheder, er der i dag flere virksomheder, der kontakter dem. kendskabet til
deres brand stiger i forbindelse med, at de reklamerer på tv, men efterfølgende falder det
igen. i 2014 havde carglass a/s en nettoomsætning på 97 mio. kr., hvoraf de brugte 3,5 mio.
kr. på markedsføring. herudover har moderselskabet i england afholdt omkostninger for
carglass a/s til e-business, som omfatter omkostninger til reklamering på google, svarende
til 558.000 kr. i 2012, ca. 1 mio. kr. i 2013 og ca. 830.000 kr. i 2014. carglass a/s har markeds-
ført sig via alle traditionelle markedsføringskanaler og ved co-branding gennem sine samar-
bejdspartnere. i 2014 havde de i alt 198.014 besøgende på deres hjemmeside.
hende bekendt er der ikke andre selskaber i danmark end dansk bilglas, der anvender be-
tegnelsen ”carglass” i forbindelse med reparation af bilruder. det var en kundehenvendelse,
der gjorde hende opmærksom på problemstillingen i relation til dansk bilglas. carglass har
ikke overvejet at oprette domænenavnet danishcarglass, idet det ikke er en term, der anven-
des ved en søgning på engelsk.
carglass kan ikke dokumentere sit omsætningstab som følge af dansk bilglas’ brug af beteg-
nelsen ”danish carglass”.
jens hjorth har forklaret, at han siden februar 2012 har været administrerende direktør i
dansk bilglas. dansk bilglas sælger, skifter og reparerer bilruder. deres virksomhed er base-
ret på 41 værksteder, hvor kunderne kommer for at få repareret og udskiftet bilruder. dansk
bilglas har knap 90 ansatte. han ønsker ikke at oplyse, hvor mange heraf der er teknikere.
virksomheden har markedsført sig under navnet dansk bilglas siden 1987, hvor det skiftede
navn fra nordjysk autoglas. virksomheden sælger også bilruder som distributør og grossist
for andre firmaer, herunder det franske firma saint-gobain, som ejer 50 % af dansk bilglas.
dansk bilglas er ligeledes registreret på trustpilot, hvor deres kunder har vurderet dem til
9,5 ud af 10. de beder ikke aktivt deres kunder om at vurdere dem på trustpilot, men bruger
andre redskaber. deres årlige markedsføringsomkostninger udgør ca. 5 mio. kr. dansk
                                                -8-
bilglas er deres varemærke, som anvendes konsekvent i deres markedsføring. markedet for
reparation af bilruder består af to store aktører - sagens parter - og en række mindre aktører.
dansk bilglas fik sine nuværende hjemmesider, da han tiltrådte som direktør, og virksom-
heden skulle moderniseres. dansk bilglas havde tidligere haft en hjemmeside, der mindede
om de gule sider. med den nye hjemmeside fik de en elektronisk platform med mulighed
for online booking. for at kunne henvende sig til en større kundegruppe og for at blive be-
tragtet som en stor og troværdig aktør på markedet fik de tillige en hjemmeside på engelsk.
han ønsker ikke at oplyse, hvor mange besøgende, der har været på deres danske hjemme-
side.
i sit daglige virke anvender han ind imellem google translate. det er ham, der har foretaget
oversættelsen den 7. juni 2013. han gjorde i den forbindelse intet for at påvirke oversættel-
sesresultatet. det var på grundlag af en tilsvarende oversættelse, at dansk bilglas fik regi-
streret domænenavnet danishcarglass.dk. han undersøgte forinden, at navnet ikke var regi-
streret som virksomhedsnavn hos erhvervsstyrelsen. danishcarglass.dk var et naturligt do-
mænenavn for dansk bilglas, idet det var en naturlig engelsk oversættelse af deres virksom-
hedsnavn, som deres franske bestyrelsesmedlem tillige anvender.
han var bekendt med virksomheden carglass, da de registrerede domænenavnet, men de
overvejede ikke, at der kunne opstå forvekslinger. der er stor forskel på udseendet af de to
virksomheders hjemmesider, herunder farvevalget. deres kunder vil ikke være i tvivl om,
hvilken af de to virksomheders hjemmesider, de er inde på. dansk bilglas har ikke et ønske
om at minde om carglass, fordi deres virksomheder bygger på forskellige koncepter.
hjemmesiden danishcarglass.dk er bragt i overensstemmelse med parternes procesaftale.
hvis modparten har konstateret andet, kan det skyldes cookies på den computer, som mod-
parten har søgt på. de anvender domænet bilglas.dk som hoveddomænenavn. der har kun
været ganske få besøg på hjemmesiden danishcarglass.dk. dansk bilglas har ikke markeds-
ført hjemmesiden. de kunne lige så vel have valgt at have en engelsksproget underside, men
                                                  -9-
havde et ønske om, at deres kunder skulle komme direkte ind på en engelsksproget hjemme-
side.
parternes synspunkter
carglass har i det væsentlige procederet i overensstemmelse med påstandsdokumentet af 20.
januar 2015, hvoraf fremgår følgende:
      ”carglass er et velkendt varemærke
      det gøres gældende, at ordmærket carglass er blevet et velkendt varemærke
      for reparation og udskiftning af bilruder som følge af intensiv markedsføring si-
      den 2001 i danmark.
      …
      carglass a/s er ligeledes markedsledende specialist i reparation og udskiftning
      af bilruder i danmark og betjener årligt mere end 60.000 kunder i danmark.
      carglass a/s har været på det danske marked siden 2001 og har som følge af en
      ekstensiv markedsføring opnået en betydelig goodwill og et godt renommé.
      carglass a/s har siden 2001 forestået en omfattende markedsføring i danmark af
      varemærket carglass for reparation og udskiftning af bilruder. carglass er
      derfor blevet et velkendt varemærke, som er blevet benyttet intensivt siden 1979
      og siden 2001 i danmark. som dokumentation for velkendtheden af varemærket
      carglass i relation til reparation og udskiftning af bilruder i danmark henvi-
      ses til bilag 5, bilag 19-31 og bilag 43-44. særligt markedsundersøgelserne viser,
      at størstedelen af den relevante kundekreds i danmark associerer reparation og
      udskiftning af bilruder med carglass.
      …
      dansk bilglas a/s' anvendelse af varemærket carglass udgør en krænkel-
      se af sagsøgernes rettigheder
      dansk bilglas a/s' benyttelse af "danish carglass" og "danish carglass a/s" som
      betegnelse for sin virksomhed samt registrering af domænenavnet danish-
      carglass.dk udgør en krænkelse af sagsøgers ubestridte varemærkeret til
                                           - 10 -
carglass i medfør af varemærkelovens § 4, stk. 1 og 2, markedsføringslovens
§§ 1 og 18, domænelovens § 25 (tidligere § 12) og selskabslovens § 2, stk. 2.
det bemærkes, at sagsøgte midlertidig har fjernet brugen af danish carglass og
danish carglass a/s som betegnelse for sin virksomhed, men rettens stillingta-
gen hertil er fortsat nødvendig, idet aftale herom ikke er omfattet af procesaftalen
af 20. oktober 2014.
…
parterne har som nævnt efterfølgende indgået procesaftalen af 20. oktober 2014,
hvorefter dansk bilglas a/s afstår fra at benytte "carglass" eller "car glass" i tek-
sten på sin hjemmeside og i selve annonceteksten til internetannoncer, ligesom
sagsøgerne ikke anvender "dansk bilglas", "bilglas" og "bil glas" på samme vis.
for at udvise samarbejdsvillighed ophørte sagsøgerne allerede den 24. september
2013 uden præjudice med brugen af ordet "bilglas" mv.
uberettiget oversættelse af "dansk bilglas"
dansk bilglas a/s har gjort gældende, at de er berettiget til at anvende betegnel-
sen "danish carglass" som både virksomhedsnavn og i domænenavnet danish-
carglass.dk under henvisning til, at dette udgør en retmæssig engelsk oversættel-
se af "dansk bilglas".
sagsøgte har ingen ret til at (såkaldt) "oversætte" sit danske varemærke til en-
gelsk og bruge det uden respekt af sagsøgers rettigheder. sagsøgtes begrundelse
for at "oversætte" sit selskabsnavn til engelsk er endvidere urigtig.
"carglass" er ikke et ord, som findes i det engelske sprog eller i de engelske
ordbøger, jf. udskrift fra oxford advanced learner's dictionary og cambridge
dictionaries online. den naturlige oversættelse af bilruder er automotive win-
dow/glass, windscreen eller windshield. endvidere ville sammensætningen af de
to ord "car" og "glass" være i to ord ifølge engelsk stavemåde, idet man ikke sæt-
                                          - 11 -
ter to navneord sammen til ét ord på engelsk, som man gør på dansk. det frem-
går af dansk bilglas a/s' hjemmeside, danishcarglass.dk, at dansk bilglas a/s
selv også benytter betegnelsen windscreen, autoglass og windshield.
hertil kommer, at sagsøgte efterfølgende - og i overensstemmelse med procesaf-
talen af 20. oktober 2014 - har ændret den engelske betegnelse for sin virksomhed
fra "danish carglass" til "danish autoglass". allerede af denne årsag har sagsøg-
te ingen retmæssig grund til at bibeholde domænenavnet danishcarglass.dk
(domænenavnet burde derimod hedde danishautoglass.dk).
sagsøgte kan slet ikke anses at have behov for et engelsk domænenavn, idet
dansk bilglas a/s blot kunne have den engelske tekst på en underside til sin
egen danske hjemmeside, som det er almindeligt at have (eller få registreret da-
nishautoglass.dk som domænenavn). endvidere er sagsøgtes virksomhed geo-
grafisk begrænset til danmark, og behovet for at have et engelsk domænenavn er
derfor ikke reelt. i øvrigt vil udenlandske kunder ikke søge på "carglass", da det
er et fantasiord, da det ikke bruges for vinduesglas til biler af engelsktalende.
ad sagsøgtes bilag h (google oversættelses af "dansk bil glas" til "danish car
glass") bemærkes, at google oversættelser kan påvirkes ved, at brugerne foreslår
oversættelsesmuligheder. derfor kan google oversæt aldrig benyttes som autori-
tativ reference. dertil kommer, at den engelske oversættelse netop kommer ud i
to ord "car glass". det er dog bemærkelsesværdigt, at når undertegnede anmo-
der google oversæt om at oversætte "bilglas", oversættes det til "automotive
glass", og "dansk bilglas" oversættes til "danish automotive glass", som må anses
at være den korrekte oversættelse til engelsk. der er således ikke blot tale om en
oversættelse af selskabsnavnet, som hævdet af sagsøgte, men sagsøgte ønsker
derimod at snylte på "carglass".
risiko for forveksling og snyltning
                                          - 12 -
dansk bilglas a/s' brug af "carglass", "danish carglass" og danishcarglass.dk
medfører risiko for forveksling med sagsøger og en utilbørlig udnyttelse af sag-
søgers rettigheder, som tillige medfører udvanding af sagsøgers rettigheder i
strid med varemærkereglerne og markedsføringsloven.
sagsøgte har blot tilføjet ordet "danish" foran "carglass" og har derved alene har
tilføjet et endog særdeles udbredt beskrivende ord til sagsøgers varemærke. den
mest distinktive del af sagsøgtes sammenstilling danishcarglass/danish carglass
er sagsøgers varemærke carglass, og det er derfor denne del, der skal tillæg-
ges mest vægt ved forvekslelighedsvurderingen.
det er givet, at der er (væsentlig) forvekslingsrisiko mellem "carglass" på den
ene side og danish carglass henholdsvis danishcarglass.dk, herunder at forbru-
gerne antager, at der er en økonomisk forbindelse mellem de to virksomheder
bag de to lignende mærker. dette er særligt nærliggende, eftersom sagsøger og
sagsøgte udbyder identiske tjenesteydelser, og idet mærkerne nærmest er identi-
ske.
sagsøgte har fremlagt skærmprint fra parternes respektive hjemmesider i bilag i-
k som dokumentation for, at selve hjemmesiderne ikke er forvekslelige med hin-
anden. det er imidlertid den blotte risiko for, at kunder lokkes og ledes til et an-
det selskabs hjemmeside, som udgør en krænkelse. risikoen for forveksling op-
står allerede i det øjeblik, hvor kunden ser domænenavnet blandt søgeresultater-
ne i en internetsøgning, samt hvor den potentielle kunde ser, at hjemmesiden
hedder danishcarglass.dk. det er uden betydning, at kunden efterfølgende even-
tuelt kan konstatere, at hjemmesiden ikke tilhører sagsøger, men derimod en
konkurrent til sagsøger. der henvises til eu-domstolens dom af 23. marts 2010 i
sag c-236-238/08 (google mod louis vuitton m.fl.) og eu-domstolens afgørelse af
22. september 2011 i sag c-323/09 (interflora inc. mod marks & spencer plc. m.fl.).
sammenstillingen af "danish" og "carglass" må endvidere anses for at være et
bevidst og illoyalt forsøg på at snylte på sagsøgers velkendte varemærke
                                                - 13 -
       carglass for at lokke kunder til sagsøgtes egen hjemmeside, hvilket udgør en
       krænkelse af sagsøgers velkendte varemærke carglass.
       sagsøgte har henvist til en afgørelse afsagt af klagenævnet for domænenavne
       under j.nr. 1316 (mc-travel aps mod mc-rejser). det er væsentligt, at baggrun-
       den for, at klagenævnet ikke fandt, at mc-rejser's registrering af
       www.mctravel.dk var i strid med domænelovens § 12, stk. 1 (i dag § 25, stk. 1),
       og markedsføringslovens § 5 (i dag markedsføringslovens § 18), var, at der ikke
       var opnået kendetegnsret til navnet mc-travel, ligesom mc-rejser i 8 år havde
       anvendt den engelske oversættelse af sit virksomhedsnavn. faktum i denne kla-
       genævnsafgørelse er således væsentlig forskellig fra de faktiske omstændigheder
       i nærværende retssag, hvor varemærkeretten til carglass er ubestridt, jf. pro-
       cesaftalens punkt a), og hvor carglass er et velkendt varemærke, som bl.a.
       har været benyttet intensivt siden 1979 og siden 2001 i danmark. ydermere har
       sagsøgte først i oktober 2012 registreret domænenavnet danishcarglass.dk, og
       sagsøger gjorde indsigelse mod sagsøgtes registrering af domænenavnet allerede
       ved brev den 4. juni 2013.
       erstatningsopgørelsen
       det gøres gældende, at dansk bilglas a/s er pligtig til at betale erstatning og
       godtgørelse til sagsøgerne for den uberettigede og krænkende brug af
       carglass og som følge af de sagsomkostninger, som er påført sagsøgerne her-
       ved.”
dansk bilglas har i det væsentlige procederet i overensstemmelse med påstandsdokumentet
af 19. januar 2015, hvoraf fremgår følgende:
       med henvisning til den fremlagte procesaftale kan sø- og handeretten ved sa-
       gens afgørelse lægge til grund:
                                           - 14 -
at     begge parter anerkender varemærkeretten til hinandens varemærker hen-
       holdsvis
       "carglass" (ordmærke) og "dansk bilglas" (ordmærke),
at     påstand 3 om erstatning og vederlag kun skal bedømmes i forhold til even-
       tuel retsstridig registrering og brug af domænenavnet danishcarglass.dk.
til støtte for de af sagsøgte nedlagte påstande gøres det herefter gældende:
…
vedrørende registrering og brug af ”danishcarglass.dk” som domænenavn:
at     det bestrides, at sagsøgtes registrering og brug af domænenavet danish-
       carglass.dk udgør en overtrædelse af den markedsføringsmæssige lovgiv-
       ning, herunder internetdomænelovens § 25 (tidligere § 12) om god domæ-
       neskik,
at     klagenævnet for domænenavne tidligere har afgjort, at en oversættelse af
       eget selskabsnavn som domænenavn, ikke udgør en overtrædelse af inter-
       netdomænelovens § 25 (tidligere § 12), jfr. sagen j.nr. 1316, hvor der ikke
       blev givet klageren mc-travel aps, medhold i, at indklagede, mc-rejser,
       skulle overdrage domænenavnet ”mctravel.dk", til klageren,
at     der herudover kan henvises til sagen j.nr. 505, hvor der ikke blev givet kla-
       geren, dansk bed & breakfast medhold i, at indklagede skulle overdrage
       domænenavnet "danishbedandbreakfast.dk" til klageren,
at     sagsøgte har en reel og loyal interesse i at opretholde registreringen af do-
       mænenavnet danishcarglass.dk,
at     domænenavnet danishcarglass.dk og sagsøgers hjemmeside adskiller sig
       på flere punkter fra sagsøgers selskabsnavn og hjemmeside, og der er i den
       forbindelse intet der giver indtryk af, at der skulle være en forbindelse mel-
       lem sagsøger og sagsøgtes virksomheder,
                                                - 15 -
      at    der konkret ikke er sket forveksling mellem domænenavnet danish-
            carglass.dk og sagsøgers hjemmeside eller virksomhed,
      at    sagsøgerne ikke har lidt, endsige har dokumenteret, et tab ved sagsøgtes
            benyttelse af domænenavnet danishcarglass.dk.,
      at    sagsøgte er berettiget til at benytte ”danish carglass” og ”danish carglass
            a/s” som betegnelse for sin virksomhed.
      det bestrides,
      at    sagsøgtes registrering og brug af domænenavet danishcarglass.dk udgør en
            overtrædelse af sagsøgers rettigheder til varemærket "carglass”,
      at    sagsøgte ved registrering og brug af domænenavet danishcarglass.dk tileg-
            ner sig nogen indsats udøvet af sagsøger eller på nogen anden måde lukre-
            rer sig på en indsats udøvet af sagsøger,
      at    sagsøgte overtræder selskabslovens § 2, stk. 2, varemærkelovens § 4 samt
            markedsføringslovens §§ 1 og 18,
      at    sagsøgte er erstatningsansvarlig overfor sagsøger og/eller er forpligtet til at
            betale noget som helst vederlag til sagsøger.
sø- og handelsrettens afgørelse
efter oplysningerne i markedsundersøgelserne om kendskabet til carglass, sammenholdt
med at carglass a/s har en markedsandel på i hvert fald 13-14 %, har benyttet carglass
som kendetegn for sin virksomhed i en årrække og har haft betydelige udgifter til markeds-
føring, må varemærket anses for velkendt her i landet, jf. varemærkelovens § 4, stk. 2.
varemærket carglass er fuldstændig indeholdt i domænenavnet danishcarglass.dk og
virksomhedsnavnet danish carglass og må anses for den dominerende del heraf, idet navnet
herudover alene indeholder den deskriptive betegnelse ”danish”. dansk bilglas benytter
endvidere ”danish carglass” for tjenesteydelser af samme art, og brugen er derfor egnet til at
                                                - 16 -
fremkalde risiko for forveksling, herunder at kunder vil antage, at der er en forbindelse med
varemærket carglass, ligesom brugen udgør en snyltning på det velkendte mærke.
dansk bilglas’ benyttelse af betegnelsen ”danish carglass” er ikke berettiget efter varemær-
kelovens § 5, nr. 1. virksomhedens navn er dansk bilglas, og en oversættelse af navnet til
engelsk, som indebærer anvendelse af modpartens varemærke carglass, er ikke i over-
ensstemmelse med god markedsføringsskik.
det følger af det anførte, at dansk bilglas’ brug af ”danish carglass” som domænenavn og
virksomhedsbetegnelse er i strid med varemærkelovens § 4, stk. 1 og 2, markedsføringslo-
vens § 1 og 18 og internetdomænelovens § 25, og retten tager derfor carglass’ påstand 1 og 2
til følge.
det er rettens opfattelse, at krænkelsen i hvert fald kan tilregnes dansk bilglas som uagtsom,
og carglass er derfor berettiget til vederlag og erstatning i henhold til varemærkelovens § 43,
stk. 1 og markedsføringslovens § 20, stk. 2 og 3.
efter en samlet vurdering af den skete udnyttelse af varemærket, perioden hvori krænkelsen
er sket, og den skadevirkning som benyttelsen af varemærket må skønnes at have medført,
fastsættes det samlede beløb på vederlag og erstatning skønsmæssigt til 50.000 kr., der for-
rentes fra den 21. marts 2014.
efter sagens udfald skal dansk bilglas betale sagsomkostninger til carglass. efter sagens om-
fang og karakter fastsættes sagsomkostningsbeløbet til 18.000 kr., hvoraf 2.700 kr. dækker
retsafgift og resten udgiften til advokatbistand.
                                       thi kendes for ret:
dansk bilglas a/s forbydes at benytte "danish carglass" og "danish carglass a/s" som
betegnelse for sin virksomhed.
                                            - 17 -
dansk bilglas a/s skal slette registreringen af domænenavnet danishcarglass.dk.
dansk bilglas a/s skal inden 14 dage betale belron hungary kft. og carglass a/s 50.000
kr. med procesrente fra den 21. marts 2014, samt sagens omkostninger med 18.000 kr.
sagsomkostningsbeløbet forrentes i medfør af rentelovens § 8 a.
klaus stampe tønnes pedersen            mette skov larsen             jens krog
                                          (sign.)
                                       ___ ___ ___
                             udskriftens rigtighed bekræftes
                                sø- og handelsretten, den
